钦定古今图书集成/方舆汇编/职方典/第1440卷 > 《磐石寒泉》明·谢良琦
## 钦定古今图书集成/方舆汇编/职方典/第1440卷 > 《磐石寒泉》明·谢良琦

去郭五里耳，烟霞自此深。石势何突兀，岩洞何幽嵚。
下有寒泉流，上有丹桂森。桂香澹秋色，泉冷清人心。
时事既代谢，往来愁登临。朝看云雾飞，暮看霜雪阴。
避秦古桃源，鸡犬难至今。独此泉与石，月夜闻清音。
余生负丘壑，相望独长唫。何时卧山椒，解衣弹鸣琴。